**«Харт оф Мідлатыян»** (англ.: Heart of Midlothian F.C.) — шатландскі футбольны клуб з горада Эдынбург, прадстаўнік Шатландскага Прэм’ершыпа. Адзін з двух клубаў горада, якія прадстаўляюць найвышэйшую лігу краіны, другі мае назву «Хайберніян». Хатнія матчы праводзіць на стадыёне «Тайнкасл», які размяшчаецца ў эдынбургскім раёне Горгі. Стадыён з’яўляецца хатняй арэнай з 1886 года і змяшчае 17 420 гледачоў. У 2005 годзе літоўска-расійскі бізнесмен і банкір Уладзімір Раманаў  (руск.) (бел. выкупіў большую частку правоў на клуб у былога ўладальніка Крыса Робертсана. На сённяшні дзень клуб знаходзіцца пад вонкавым адміністрацыйным кантролем, паклаўшы канец уладанню клубам Уладзімірам Раманавым. Апошнім значным дасягненнем клуба лічыцца перамога ў Кубку Шатландыі ў 2012 годзе, дзе ў фінале «сэрцы» перамаглі свайго спрадвечнага суперніка клуб «Хайберніян» з лікам 5:1.

Гісторыя
--------

Найбольш ранішняе згадванне клуба пад назвай *Heart of Midlothian* у спартыўным кантэксце было зроблена ў газете *The Scotsman* 20 ліпеня 1864 года, калі каманда *The Scotsman* і *Heart of Midlothian* праводзілі гульню ў крыкет. На сённяшні дзень невядома меў гэты клуб дачыненне да футбольнага ці не, але ў тыя часу ў Брытаніі шмат клубаў таксама добра гулялі ў іншых відах спорту. «Хартс» быў заснаваны ў 1874 годзе. Па розных меркаваннях назва была ўзята ад папулярнай невялічкай танцавальнай залы, якая ў сваю чаргу так звалася па вядомым рамане сэра Вальтэра Скота «Сэрца графства Мідлатыян» (*Heart of Midlothian*).

Клуб пачаў мець сур’ёзныя фінансавыя праблемы ў лістападзе 2011 года, што азначала, што кіраўніцтва было не ў стане выплаціць ігракам заробную плату, і клуб быў выстаўлены на продаж. Заробак за кастрычнік быў выплачаны позна, а заробак за лістапад ігракі ўбачылі толькі праз дваццаць дзевяць дзён, літаральна за дзень іх заробку за снежань. Але і заробак за снежань таксама не быў выплачаны своечасова, з-за чаго прафсаюз ігракоў падаў скаргу ў кіраўніцтва шатландскай Прэм’ер-лігі. У гэты перыяд клуб параіў ігракам шукаць новы клуб. 4 студзеня 2012 года кіраўніцтва Прэм’ер-лігі загадала «Хартсу» выплаціць усе нявыплачаныя заробкі да 11 студзеня і настойвала, каб заработная плата студзеня павінна была быць выплачана ў тэрмін да 16 студзеня. «Хартс» выплаціў усе заробкі 16 студзеня пасля продажу Эгерта Ёнсана ва Вулверхэмптан Уондэрэрс.

17 чэрвеня 2013 года «Хартс» быў перададзіны пад вонкавы кантроль, маючы пазыку ў памеры 25 мільёнаў фунтаў стэрлінгаў.

Фарм-клубы
----------

Наступныя клубы раней прымыкалі да «Хартса», калі яны ўваходзілі ў холдынг Уладзіміра Раманава: «Каўнас» (Літва), «Партызан» (Беларусь).

Дасягненні
----------

* **Чэмпіён Шатландыі**: 4
	+ 1895, 1897, 1958, 1960

* **Уладальнікі Кубка Шатландыі**: 8
	+ 1891, 1896, 1901, 1906, 1956, 1998, 2006, 2012

* **Уладальнікі Кубка лігі Шатландыі**: 4
	+ 1955, 1959, 1960, 1963

Зноскі
------

1. ↑  «Hearts’s demolition of Hibernian in Scottish Cup final devoid of fire». Guardian.
2. ↑  The Scotsman. Нумар ад 20 ліпеня 1864, *London Hearts*.
3. ↑  Альберт Мак-Кі, «The Hearts 1959» ст. 29
4. ↑  «Hearts failure! Tynecastle club admit they can’t afford to pay players' wages». Daily Mail.
5. ↑  «Romanov puts Hearts up for sale». Sky Sports.
6. ↑  «Hearts stars finally get November pay but will complain to SPL if December wages don’t arrive». Daily Record.
7. ↑  «Hearts players’ pay: Delayed November wages are paid but Hearts players still ready to act». The Scotsman.
8. ↑  «Hearts squad lodge official SPL complaint over unpaid wages» Архівавана 15 ліпеня 2012.. Scottish Television.
9. ↑  «Hearts surgery». The Sun.
10. ↑  «SPL Statement ~ Heart of Midlothian FC». Scottish Premier League.
11. ↑  «Hearts pay overdue December wages thanks to Eggert Jonsson sale to Wolves». The Telegraph.
12. ↑  Hearts: SPL side to enter administration. BBC News

Спасылкі
--------

* Лагатып Вікісховішча На Вікісховішчы ёсць медыяфайлы па тэме ФК Харт оф Мідлатыян
* Афіцыйны сайт Архівавана 21 жніўня 2008.
* Клубная старонка на BBC
* Навіны клуба

| ⛭Шатландская Прэм'ер-ліга (1998–2013) |
| --- |
|  « Прэм'ер-дывізіён (1975–98)  Прэм'ершып (2013– ) » |
| Былыя ўдзельнікі | Абердзін ·  Гамільтан Акадэмікал ·  Грэтна ·  Данфермлін Атлетык ·  Дандзі ·  Дандзі Юнайтэд ·  Інвернес Каледоніян Тысл ·  Кілмарнак ·  Лівінгстан ·  Мотэруэл ·  Партык Тысл ·  Рэйнджэрс ·  Рос Каўнці ·  Сэлтык ·  Сент-Джонстан ·  Сент-Мірэн ·  Фалкірк ·  Хайберніян ·  Харт оф Мідлатыян |
| Сезоны | 1998/99 ·  1999/00 ·  2000/01 ·  2001/02 ·  2002/03 ·  2003/04 ·  2004/05 ·  2005/06 ·  2006/07 ·  2007/08 ·  2008/09 ·  2009/10 ·  2010/11 ·  2011/12 ·  2012/13 |
| Клубы ·  Стадыёны ·  Замежныя ігракі ·  Хет-трыкі ·  Штомесячныя ўзнагароды ·  Штогадовыя ўзнагароды |

|  |  |
| --- | --- |
| ⚙️   У сацыяльных сетках | Facebook · X |
| Фота, відэа і аўдыё | Instagram · YouTube |
| Тэматычныя сайты | eu-football.info · FootballDatabase.eu · Fussballdaten.de · Soccerbase · Soccerway · playmarkerstats.com · Transfermarkt · worldfootball.net · УЕФА |
| Слоўнікі і энцыклапедыі | Вялікая нарвежская |
| Нарматыўны кантроль | LCCN: nr2006000595 · VIAF: 262515513 |